《送方户部之金陵 其一》
明代·余继登

十月燕山道，潇潇风正寒。故人从此去，偃蹇寄微官。

世事凭谁论，天涯好自宽。相看惟涕泪，聊尔劝加餐。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。